אורי וטרמן

אורי וטרמן (נולד ב-6 באוגוסט 1974) הוא איש ניהול ישראלי אשר כיהן בין היתר כמנכ"ל 012 ומנכ"ל רשת Be. נכון לשנת 2022 מכהן כמנכ"ל קבוצת שופרסל.

ביוגרפיה 
וטרמן שירת כלוחם ומפקד ביחידת שלדג. בשנת 2002 סיים תואר ראשון במנהל עסקים ובשנת 2011 סיים תואר שני במנהל עסקים בהצטיינות מהאוניברסיטה העברית בירושלים.

בשנים 2000–2001 כיהן כמנהל מרחב דרום ומרכז בלאומי קארד. ב-2002 כיהן כמנהל אגף לקוחות עסקיים בפלאפון.

ב-2005 הצטרף לאינטרנט זהב כסמנכ"ל לקוחות. ב-2007 מונה לסמנכ"ל לקוחות פרטיים ב-012 סמייל והיה אחראי על מערכי השירות והמכירות של למעלה ממיליון לקוחות. ב-2010 התקדם וטרמן ומונה למשנה למנכ"ל החברה והיה אמון על השיווק, האסטרטגיה והפיתוח העסקי. ב-2011 לאחר מכירת 012 לפרטנר מונה לסמנכ"ל החטיבה הקווית של פרטנר ומנכ"ל 012 מובייל, שם הוביל את הקמת המותג.

ב-2014 הצטרף כמנכ"ל לחברת Skyvision Global Networks אשר מתעסקת בתקשורת לווינית.

ב-2018 הצטרף וטרמן לקבוצת שופרסל כמנכ"ל רשת Be, באותם ימים ניו-פארם. בניהולו הרשת עברה מיתוג מחדש. המותג הביא בשורה חדשה בעולם הפארם תוך הורדת מחירים ומתן תחרות למובילה בשוק. בתוך שלוש שנים הרשת, שהפסידה במשך שנים, עברה לרווחיות. ב-2022 מונה למנכ"ל קבוצת שופרסל.
בתאריך 16 לאוקטובר 2023 התראיין בטלויזיה בעקבות גל ביקורות נגד הרשת שהעלתה מחירים בעקבות המבצע בעזה .

חיים אישיים 
וטרמן נשוי לנטע ואב לשלושה.

קישורים חיצוניים

הערות שוליים 

מנכ"לים ישראלים
ישראלים שנולדו ב-1974